|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

**M Ó D O S Í T Ó I N D Í T V Á N Y**

**a Képviselő-testület 2024. március 20-án tartandó rendes ülésének**

**14. napirendi pontjához**

**Tisztelt Képviselő-testület!**

A „Javaslat új emléktáblák elhelyezésére József Attila és Kamarás Béla tiszteletére” címen, 14. napirendi pontként benyújtott előterjesztéshez az alábbi, Kerekes Gábor emlékére állítandó emléktáblával történő kiegészítést tartalmazó módosító indítványt teszem:

**3. Kerekes Gábor**

Tábla szövege:

***Ebben a házban élt és alkotott***

***1994-től 2014-ig***

***Kerekes Gábor***

***(1945-2014)***

***Balázs Béla – díjas,***

***Magyar Köztársaság Érdemes Művésze díjas***

***fotóművész***

***Magyar Fotográfiai Múzeum***

***Erzsébetváros Önkormányzata***

***2024***

Háttér:

Kerekes Gábor világhírű fotóművész a magyar fotográfia egyik legjelentősebb művésze volt, 1994-től 2014-ben bekövetkezett haláláig, 20 éven át élt és alkotott Erzsébetvárosban. A későbbi nemzedékek számára is példamutató megújulással rendelkező, generációjának különleges tehetségű alkotóművésze, számos hazai és nemzetközi közgyűjteményben és magángyűjteményben megtalálhatóak művei, Európa valamennyi országában és az Egyesült Államokban is.

Oktatói tevékenysége is jelentős, éveken át tartóan átadva tudását, annak hatására generációk váltak fotográfussá a fotóművészet területén.

Helyszín:

Vörösmarty utca 15.

A társasház beleegyező közgyűlési határozatát a módosító indítvány 4. számú melléklete tartalmazza. Az emléktábla felállításának várható költsége – az 1. számú mellékletben található árajánlat alapján - 215.000,- forint + ÁFA, azaz Kettőszáztizenötezer Forint + ÁFA, melyre a fedezet az Önkormányzat költségvetésében az „5707 Rendezvények, stratégiai feladatok” cím „Emléktáblák” során rendelkezésre áll.

A Kerekes Gábor emlékére állítani kívánt emléktáblához az örökösök családi beleegyező nyilatkozát a 3. számú melléklet tartalmazza.

Kérem a Tisztelt Képviselő-testületet, hogy a módosító indítványt megtárgyalni, és a kiegészített határozati javaslatot elfogadni szíveskedjen oly módon, hogy az eredeti határozati javaslat helyébe a lenti határozati javaslat kerül.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (III.20.) határozata emléktáblák elhelyezésével kapcsolatos döntés meghozataláról József Attila, Kamarás Béla és Kerekes Gábor tiszteletére**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. József Attila tiszteletére emléktáblát állíttat a VII. kerület Klauzál utca 13. szám alatti épület homlokzatán, melynek költségeire bruttó 158.750,- forint fedezetet biztosít Budapest Főváros VII. kerület Erzsébetváros Önkormányzatának 2024. évi költségvetéséről szóló 6/2024. (II.21.) rendelete alapján.
2. Kamarás Béla tiszteletére emléktáblát állíttat a VII. kerület Erzsébet körút 56. szám alatti épület homlokzatán, melynek költségeire bruttó 222.250,- forint fedezetet biztosít Budapest Főváros VII. kerület Erzsébetváros Önkormányzatának 2024. évi költségvetéséről szóló 6/2024. (II.21.) rendelete alapján.
3. Kerekes Gábor tiszteletére emléktáblát állíttat a VII. kerület Vörösmarty utca 15. szám alatti épület homlokzatán, melynek költségeire bruttó 273.050,- forint fedezetet biztosít Budapest Főváros VII. kerület Erzsébetváros Önkormányzatának 2024. évi költségvetéséről szóló 6/2024. (II.21.) rendelete alapján.
4. felkéri a Polgármestert az 1-3. pontban meghatározott emléktábla állításához szükséges intézkedések megtételére.

**Felelős**: Niedermüller Péter polgármester

**Határidő**: 1., 2. és 3. pont tekintetében: 2024. március 20.

4. pont tekintetében: 2024. május 30.

Budapest, 2024. március 14.

Szücs Balázs  
 alpolgármester

Mellékletek:  
1. számú melléklet: Árajánlat

2. számú melléklet: Táblaterv

3. számú melléklet: Családi hozzájáruló nyilatkozat

4. számú melléklet: Társasház hozzájáruló nyilatkozat

5. számú melléklet: Főépítész állásfoglalása

6. számú melléklet: Magyar Fotográfiai Múzeum nyilatkozata